
Parlamentul  României

Camera  Deputaţilor

Comisia pentru industrii si servicii







                            Bucureşti, 15.02.2001 








                  Nr. 51/XVIII/3

A V I Z

asupra proiectului de Lege pentru aprobarea Ordonanţei de urgenţă a Guvernului nr. 279/2000 privind aprobarea surselor de plată pentru achitarea de către Ministerul Finanţelor a obligaţiilor financiare asumate de Banca Generală de Credit şi Promovare - BANKOOP S.A. ce decurg din Acordul de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de Dezvoltare Industrială, în valoare de 120 milioane dolari SUA, semnat la Washington la 21 martie 1995



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 279/2000 privind aprobarea surselor de plată pentru achitarea de către Ministerul Finanţelor a obligaţiilor financiare asumate de Banca Generală de Credit şi Promovare - BANKOOP S.A. ce decurg din Acordul de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de Dezvoltare Industrială, în valoare de 120 milioane dolari SUA, semnat la Washington la 21 martie 1995, trimis cu adresa nr.62 din 12 februarie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 14.02.2001.

Membrii comisiei au examinat Ordonanţa de urgenţă a Guvernului nr.279/2000 supusă aprobării, expunerea de motive la proiectul de lege şi avizul favorabil al Consiliului Legislativ nr.1444/30.11.2000.

În urma dezbaterilor, cu majoritate de voturi, membrii comisiei au hotărât avizarea favorabilă a proiectului de lege, în forma adoptată de Senat la 5.02.2001.



În raport de obiectul şi conţinutul său, proiectul de lege face parte din categoria legilor ordinare.

                            PREŞEDINTE,                                SECRETAR,

                              István Antal                                   Aurelia Vasile

Expert,

Viorela Gondoş

